CELEX: 62014TN0226
Language: hu
Date: 2014-04-15 00:00:00
Title: T-226/14. sz. ügy: 2014. április 15-én benyújtott kereset – Bizottság kontra McCarron Poultry

7.7.2014   
            
            
               HU
            
            
               Az Európai Unió Hivatalos Lapja
            
            
               C 212/34
            
         2014. április 15-én benyújtott kereset – Bizottság kontra McCarron Poultry
   (T-226/14. sz. ügy)
   2014/C 212/44
   Az eljárás nyelve: angol
   
      Felek
   
   
      Felperes: Európai Bizottság (képviselők: R. van der Hout ügyvéd és L. Cappelletti és F. Moro meghatalmazottak)
   
      Alperes: McCarron Poultry Ltd (Killacorn Emyvale, Írország)
   
      Kérelmek
   
   A felperes azt kéri, hogy a Törvényszék:
   
               —
            
            
               kötelezze az alperest az Európai Bizottság részére a 9 00  662,25 euró főösszegből és a 2010. december 1. és 2014. április 15. közötti időszakra vonatkozó, 2,50 %-os kamatlábbal számított 76  001,09 euró késedelmi kamatból álló összegnek megfelelő 9 76  663,34 euró megfizetésére;
            
         
               —
            
            
               kötelezze az alperest az Európai Bizottság részére 61,690 euró összegű 2014. április 16-tól a tartozás teljes egészében történő visszafizetésének időpontjáig számított napi kamat megfizetésére, és
            
         
               —
            
            
               az alperest kötelezze az eljárási költségek megfizetésére.
            
         
      Jogalapok és fontosabb érvek
   
   A jelen kereset benyújtására az EUMSZ 272. cikk alapján került sor, és e keresetben a felperesek azt kérik a Törvényszéktől, hogy kötelezze az alperest az Európai Bizottság részére 9 00  662,25 főösszeg és kamatainak megfizetésére az „»Energia, környezetvédelem és fenntartható fejlődés – B. rész: Energiaprogram” című kutatási, technológiai fejlesztési és demonstrációs egyedi program területén folytatott közösségi tevékenységek” keretében a NNE5/1999/20229. sz. szerződés vonatkozásában.
   Keresete alátámasztására az Európai Bizottság egyetlen jogalapra hivatkozik: a Bizottság állítja, hogy az alperes megsértette szerződéses kötelezettségeit, mivel nem térítette vissza a Bizottság részére az Unió által az alperes részére fizetendő pénzügyi hozzájárulás és az általa már megkapott finanszírozás teljes összege közötti különbséget. Az alperes részére fizetendő pénzügyi hozzájárulás kisebb, mint a felperes által előleg és közbenső kifizetések útján kifizetett teljes összeg. A Bizottság állítja tehát, hogy a szerződés szerint az alperes kötelezhető a fizetendő összegért.